Pilismarót Község Önkormányzat Képviselő-testületének

14/2013. (XII. 18.) önkormányzati rendelete

az önkormányzat tulajdonában álló közterületek filmforgatási célú IGÉNYBEVÉTELÉRŐL 

Pilismarót Község Önkormányzat Képviselő-testülete a mozgóképekről szóló 2004. évi II. törvény 37. § (4)-(5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § 2. pontjában bekezdésében meghatározott feladatkörében eljárva a következőket rendeli el a közterületek filmforgatási célú igénybevételéről:

1. §

(l)  A közterület filmforgatási célú igénybevételére Pilismarót község közigazgatási területén e rendelet rendelkezéseit kell alkalmazni.

(2) A Képviselő-testület a hatósági szerződés jóváhagyásával, és a mozgóképekről szóló 2004. évi II. törvény 37. § (4)-(5) szerinti döntéssel kapcsolatos hatáskörét átruházza a polgármesterre. 

2. §

(1)  A képviselő-testület az önkormányzat tulajdonában lévő közterületek filmforgatási célú használatának díját az 1. melléklet szerinti díjtételek alapján állapítja meg.

a) A használati díjat a közterület filmforgatási célú használatának megkezdése előtt, az önkormányzat házipénztárában kell megfizetni egy összegben.

(2) Mentes a közterület használati díjfizetési kötelezettség alól Pilismarót község életét bemutató oktatási, tudományos vagy ismeretterjesztő témájú filmalkotások forgatása érdekében felmerülő közterület használat.

(3) Az (1) bekezdésben meghatározott közterületi használati díjból 30 %- díjkedvezményt kell biztosítani a 2 nap igénybe vételt, és a 100 m2 nagyságú közterületet meg nem haladó közterület használat esetén.

(4) A napok számításánál minden megkezdett nap, egy egész napnak számít. 0-24 óra, az egy nap.

3. §

(l) A forgatást akadályozó, de a kérelmezőnek fel nem róható közterület használat meghiúsulása esetén az önkormányzat az akadály elhárítását követő 15 napon belül biztosítja a közterület használat lehetőségét.

(2) Ha a forgatást rendkívüli természeti esemény akadályozza, a rendkívüli természeti esemény esetén,

a) ha az kárelhárítási tevékenységet nem igényel 10 napon belül,

b) ha kárelhárítási tevékenység is felmerül, amely alól a település közigazgatási területének jelentős részét, vagy egy részét mentesíteni kell, a mentesítés befejezését követően legkésőbb 30 napon belül a közterület használatot biztosítani kell.

4. §
A filmforgatás célú közterület használat esetenként nem haladhatja meg az egy hét időtartamot.

5. §

A képviselő-testület turisztikailag kiemelt jelentőségű közterületet nem határoz meg. 

6. §

(1) Pilismarót valamennyi középülete előtti közterületen a közterület használat együttesen (forgatási helyszín, technikai kiszolgálás, stáb-parkolás) nem haladhatja meg a 100 m2 nagyságú területet.

(2) A filmforgatás során a szomszédos lakó ingatlanok gyalogos vagy gépkocsival történő megközelítését a közterület használó köteles folyamatosan biztosítani. 

(3) Köteles a filmforgatási célú közterület használója a közterületet eredeti, tiszta állapotban, a rendeltetésének megfelelő módon hagynia. 

(4) A közterület használat során a közterületben kárt tevő kártérítési felelőséggel tartozik az önkormányzat felé. 
7. §

Záró rendelkezés

(1) Ez a rendelet a kihirdetés követő nap lép hatályba. 

    Pergel István





Balázs Márta 

        
     polgármester 





      jegyző 

Kihirdetési záradék:

Pilismarót, 2013. december …
